सुठालिया. सामान्य और ओबीसी संगठनों द्वारा किए गए बंद के आह्वान के बाद बुधवार को एससी, एसटी एक्ट का विरोध सुठालिया में किया गया। बाजार में पोस्टर बांटे गए और दीवारों, वाहनों पर फ्लेक्स लगाए गए। दुकानदारों ने इसका समर्थन किया और गुरुवार को होने वाले बंद में राजी से प्रतिष्ठान बंद करने की सहमति जताई। नगर के साथ ही आस-पास के ग्रामीणों ने भी इसमे भरपूर समर्थन किया। नगर के लोगों ने बाजार बंद, धरना और सभा के लिए अनुमति भी प्रशासन से ले ली है। बता दें कि सोमवार को नगर के सामान्य और पिछड़ा वर्ग के युवाओं ने विरोध के लिए बैठक भी आयोजित की थी।